નવી દિલ્હી : વડાપ્રધાન મોદીએ મનકી બાતનાં પહેલા સંસ્કરણમાં કહ્યું કે આ કાર્યક્રમ તેમનાં માટે ખુબ જ મહત્વપુર્ણ છે. તે ન માત્ર લોકોની ભાવનાઓ મારા સુધી પહોંચાડે છે, પરંતુ હું મારા વિચારો પણ સીધા જ લોકો સમક્ષ મુકી શકું છું. વડાપ્રધાને આ વખતે સ્ટાર્ટ અપ કાર્યક્રમનાં ફાયદાઓ અંગે માહિતી આપી હતી. તો સોલાર ચરખાની સફળતા અંગે પણ વાત કરી હતી. વડાપ્રધાને હરિયાણામાં યુવતીઓની વધી રહેલી સંખ્યાને પણ સામાજિક વિચારસરણીમાં ફેરફાર જણાવ્યો હતો. આ પ્રસંગે તેમણે કહ્યું કે ટુંક જ સમયમાં દેશવાસીઓને તેમની માતૃભાષામાં આ કાર્યક્રમ સાંભળવાની તક મળશે.